cyanic-selkie/wikianc huggingface dataset:
Raymond Queneau
Tuotanto
Queneau ryhtyi kirjoittamaan ensimmäistä romaaniaan Le Chiendent (Vitsaus, 1933) asuessaan Kreikassa. Hän oli pannut merkille kuinka valtava ero oli puhutun ja kirjoitetun kielen välillä ja halusi kirjoittaa mieluummin puhutun kieleen tapaan. Parhaiten Queneau tunnetaan romaanistaan Zazie dans le métro (1959, suom. Zazie – Pariisin päiviä), jossa tarina kerrotaan 12-vuotiaan lapsen näkökulmasta. Zaizen puhe ei ole mitään bon françaisea, ja hyvää ranskaa puhuvat kirjassa "ranskan kieleen perehtyneet" ulkomaalaiset. Kieli onkin teoksessa pääosassa: se on "riimitettyä" arkirunoutta, sen dialogi absurdia, sanoo Jan Blomstedt arviossaan, jossa hän toteaa lisäksi, että teos on "hankala kännöspala". Hän arvelee Jukka Mannerkorven innoituksen olevan lähtöisin ranskan kielen ilmapiiristä. Queneau on käyttänyt teoksissaan ranskan alamaailman kieltä argotia.
Ranskan myydyimpiä kirjoja on Exercices de style (1947, suom. Tyyliharjoituksia). Siinä kerrotaan ruuhkabussissa tapahtunut pikku sattumus 99 kertaa tyylilajia vaihdellen. Tarina kerrotaan oodina, sonettina, saarnana, kyökkilatinaksi, hoonolla soomella jne. Idean tähän kirjaan Queneau sai kerran konsertissa istuessaan. Musiikkiesityksessä samaa teemaa muunneltiin loputtomiin, joten Queneau arveli, että samoin voi tehdä kirjallisuudessakin. Jan Blomstedt kirjoittaa arviossaan, että vaikka teos on käännettäväksi "mahdoton" Pentti Salmenranta osoittaa, että kääntäminen ei välttämättä ole pelkkää suoraa kääntämistä vaan myötäluomista.
Queneau kirjoitti salanimellä Sally Mara teokset On est toujours trop bon avec les femmes (1947), Journal intime (1950) ja Sally plus intime (1962).
Queneau on kirjoittanut myös laulunsanoituksia, esseitä ja artikkeleita. Hän maalasi tauluja ja edisti kokeellisia taidemuotoja. Oulipo-ryhmä toimii edelleen ja on saanut seuraajia muiltakin kuin kokeellisen kirjallisuuden aloilta.
Birth of a New Age
Birth of a New Age on alankomaalaisen laulajan Jeangu Macrooyn esittämä kappale, jolla hän edusti Alankomaita vuoden 2021 Eurovision laulukilpailussa, Rotterdamissa.
Tuonelan joutsen (näytelmä)
Tuonelan joutsen on Eino Leinon runomuotoinen näytelmä vuodelta 1898. Yhdessä näytelmän Sota valosta (1900) kanssa sen on katsottu aloittaneen suomalaisen kirjallisen symbolismin. Tuon ajan karelianistis-uusromanttisen valtavirran mukana Leino oli alkanut syventyä kalevalaiseen aihepiiriin. Samoihin aikoihin Leinon kanssa Tuonen joutsen -aihetta työstivät myös Jean Sibelius ja Akseli Gallen-Kallela.
Markku Kivekäs
Markku Olli Juhani Kivekäs (16. kesäkuuta 1947 Helsinki – 30. toukokuuta 2008 Helsinki ) oli suomalainen Disney-asiantuntija ja -keräilijä. Hän toimi Aku Ankka -lehden päätoimittajana vuosina 1988–2007. Hän jätti kaikkien aikojen huippulevikissään olevan Aku Ankan yli 35 vuoden työuran jälkeen. Hän oli tullut lehteen töihin jo vuonna 1970. Hän yleni toimitussihteeriksi vuonna 1976 ja toimituspäälliköksi vuonna 1986.
Sarjakuvaneuvos Kivekäs kiinnostui Aku Ankasta jo lapsuudessaan ja voitti television Tupla tai kuitti -tietokilpailun pääpalkinnon kahdesti, vuonna 1962 aiheena Aku Ankka ja 1965 aiheena Disneyn piirroselokuvat. Hän tapasi Walt Disneyn Los Angelesissa vuonna 1966. Tapaaminen johdatti Kivekkään uravalinnan lopullisesti Disney-sarjakuvien pariin.
Kivekkään päätoimittajakaudella Aku Ankka -lehden yleisilme muuttui paljon. Entisestä poiketen muun muassa piirtäjien ja käsikirjoittajien nimet tuotiin esille tarinoiden oheen. Kivekkään panos populaarikulttuuriin ilmenee lukuisten Aku Ankan sivuilta elämään jääneiden lentävien lauseiden ja mielikuvituksellisten käännösten kautta. Kivekkään organisoima Carl Barksin Suomen vierailu vuonna 1994 oli myös näkyvä mediatapahtuma. Aku Ankan 2. heinäkuuta 2008 ilmestynyt numero 27/2008 omistettiin kokonaan Kivekkään muistolle. Lehti sisälsi kirjoituksen hänen elämästään sekä Carl Barksin ”Takaisin Klondikeen” -tarinan sen alkuperäisellä Kivekkään laatimalla suomennoksella, jota hän itse piti yhtenä merkittävimmistä käännöksistään.
Cotonoun sopimus
pienoiskuva|Euroopan unionin tunnus Cotonoun sopimus on Euroopan unionin ja Afrikan, Karibian ja Tyynenmeren maiden (AKT-maat) keskeinen sopimus. Se allekirjoitettiin 23. kesäkuuta 2000 Cotonoussa, Beninin taloudellisessa pääkaupungissa. Sopimuksen allekirjoittivat 77 AKT-valtiota ja 15 Euroopan unionin jäsenvaltiota ja se tuli voimaan vuoden 2002 alussa. Kyseessä on kaikkien aikojen laajin yhteistyöohjelma mitä AKT-valtiot ja EU ovat solmineet.
Tavoitteet
Sopimuksen keskeisenä tavoitteena on vähentää ja poistaa juurineen köyhyys ja siten avustaen kyseisiä maita, että aikaa myöten kestävä kehitys sekä AKT-maiden taloudellinen, sosiaalinen ja kulttuurillinen kehitys vauhdittuisivat, ja että AKT-maiden asteittainen integrointi maailmantalouteen tulisi mahdolliseksi. Tämän lisäksi rauhaa ja turvallisuutta edistäen olisi luotava ilmapiiri, jossa vakaa ja demokraattiset olot olisivat mahdolliset.
Keskeiset periaatteet
Cotonoun sopimus korvasi Lomén sopimukset. Jotka ovat olleet AKT–EU-kehitysyhteistyön perusta aina vuodesta 1975 lähtien. Kuitenkin Cotonoun sopimus on laajempialainen kuin mikään aiemmin tehty talous- ja kehityssopimus. Se on tarkoitettu vähintäänkin 20 vuoden ajanjaksolle, mutta se olisi tarkastettavat joka viides vuosi. Yhteistyö perustuu niin sanottuun kumppanuuteen ja se jakautuu viiteen toisiinsa läheisesti liittyvään pilariin, jotka ovat:
Sopimuksen osapuolet
Sopimus on tehty Euroopan yhteisön nimissä ja sen 25 jäsenvaltion puolesta. Osa jäsenvaltioista on liittynyt sopimukseen (vuoden 2000 jälkeen) hyväksyessään Euroopan yhteisön jäsenyyden.
Lisäksi sopimuksen osapuolina ovat AKT-maat.
Romualdo Pacheco
thumb|right|Romualdo Pacheco José Antonio Romualdo Pacheco, Jr. (31. lokakuuta 1831 – 23. tammikuuta 1899) oli yhdysvaltalainen poliitikko.
Pacheco syntyi Santa Barbarassa, Kaliforniassa. Hän istui Yhdysvaltain edustajainhuoneessa vuosina 1877–1878 ja 1879–1883. Hän toimi osavaltionsa varakuvernöörinä Newton Boothin kuvernöörikaudella ja sai tilapäisesti kuvernöörin viran 27. helmikuuta 1875 Boothin lähdettyä Yhdysvaltain senaattiin. Pachecoa seurasi 9. joulukuuta 1875 William Irwin, joka oli voittanut syyskuun vaalin.
Pacheco on Kalifornian osavaltion historian ainoa latinotaustainen kuvernööri. Hän oli uransa varhaisessa vaiheessa 1850-luvulla demokraatti ja kuului 1860-luvulla National Union Partyyn, mutta tuli valituksi useimpiin poliittisiin virkoihinsa Yhdysvaltain republikaanisen puolueen edustajana.
Pacheco oli vuodesta 1863 naimisissa Mary McIntiren kanssa. Parilla oli kaksi lasta, Maybella Ramona (s. 1865) ja Romualdo, joista vain ensiksi mainittu eli aikuisikään. Pacheco kuoli Oaklandissa 1899.
Suomi kesäolympialaisissa 1928
Suomi saavutti kesäolympialaisissa 1928 yhteensä 25 mitalia, joista kahdeksan oli kultaa, kahdeksan hopeaa ja yhdeksän pronssia. Kisojen mitalitilastossa maa sijoittui kolmanneksi. Mitaleista lähes kaikki saavutettiin yleisurheilussa ja painissa. Lisäksi maa sai sekä telinevoimistelusta että purjehduksesta yhden pronssimitalin.
Williams FW22
Williams FW22 on Formula 1 -auto, jota Williams-talli käytti kaudella. Auton suunnittelusta vastasivat tekninen johtaja Patrick Head, pääsuunnittelija Gavin Fisher sekä aerodynaamikko Geoff Willis. FW22 oli Williamsin ensimmäisen auto, jossa oli BMW:n moottori. Auto sai myös erilaisen värityksen aikaisempiin verrattuna uusien sponsoreiden myötä. Autolla kilpailuissa ajoivat saksalainen Ralf Schumacher ja brittiläinen tulokaskuljettaja Jenson Button.
Auto julkistettiin 24. tammikuuta 2000 Circuit de Catalunyan radalla Espanjassa. Kauden aikana autolla ajettiin kolme palkintosijaa, talli keräsi 36 MM-pistettä ja sijoittui valmistajissa kolmanneksi.
Hordalandin lääni
Hordalandin lääni on entinen Norjan lääni maan länsiosassa Vestlandetin alueella Atlantin valtameren rannalla. Lääni muodosti yhdessä Sognin ja Fjordanen läänin kanssa Vestlandin läänin vuoden 2020 alussa. Sen naapureita olivat Rogalandin lääni etelässä, Buskerudin ja Telemarkin läänit idässä sekä Sognin ja Fjordanen lääni pohjoisessa. Sen hallinnollinen keskus oli Bergen, joka muodosti vuoteen 1972 saakka Oslon tapaan oman läänintasoisen hallintoalueensa. Hordalandin läänissä oli 516 497 asukasta (vuonna 2016) ja sen pinta-ala oli 15 436,65 neliökilometriä.
Väkiluvultaan Hordaland oli Norjan kolmanneksi suurin lääni. Sen asukkaista yli 60 % asuu Bergenissä. Lääni tunnetaan Hardangerinvuonosta, vesiputouksista ja jäätiköistä.
Kuuluisin hordalandilainen on bergeniläinen säveltäjä Edvard Grieg. Myös Norjan ensimmäinen pääministeri Christian Michelsen, hiihtäjä Kari Traa ja säveltäjä Ole Bull syntyivät Hordalandissa.
Kunnat
Hordalandin lääniin kuului yhteensä 33 kuntaa:
Svetlana Masterkova
Svetlana Aleksandrovna Masterkova (s. 17. tammikuuta 1968 Atšinsk) on venäläinen keskimatkojen juoksija.
Kazagumo
Kazagumo (, tuulipilvi) oli keisarillisen Japanin laivaston Yūgumo-luokan hävittäjä toisessa maailmansodassa.
Svetlana Masterkova
Vuonna 1991 Masterkova voitti 800 metrillä Neuvostoliiton mestaruuden ja pääsi edustamaan maataan Tokion MM-kilpailuihin, joissa hän sijoittui kahdeksanneksi. Sisäratojen MM-kilpailuissa Torontossa 1993 hän saavutti 800 metrillä hopeaa. Vuodet 1994 ja 1995 hän piti taukoa urheilusta synnytettyään lapsen. Vuonna 1996 Masterkova palasi takaisin huippu-urheilun pariin ja voitti Venäjän mestaruuden sekä 800 että 1 500 metrillä. Hän voitti molemmat matkat myös Atlantan olympialaisissa ja jätti taakseen ennakkosuosikit Maria Mutolan ja Ana Fidelia Quirotin. Saman vuoden elokuussa hän juoksi 1 000 metrillä (2.28,98) ja maililla (4.12,56) uudet maailmanennätykset.
Kazagumo
Palvelus
Alus osallistui Midwayn taisteluun sisaralustensa Akigumon, Makigumon ja Yūgumon kanssa 10. hävittäjälaivueessa. Japanin laivaston uudelleen ryhmittyessä se liitettiin laivueen mukana Japanin 3. laivastoon, jossa se osallistui Guadalcanalin maihinnousuun ja joukkojen huoltoon.
Svetlana Masterkova
Ateenan MM-kilpailut 1997 menivät Masterkovalta pilalle akillesjännevamman takia, mutta Budapestin EM-kilpailuissa 1998 hän voitti kultaa 1 500 metrillä ja Sevillan MM-kilpailuissa 1999 hän voitti kultaa 1 500 metrillä sekä saavutti pronssia 800 metrillä. Masterkova osallistui vielä Sydneyn olympialaisiin 2000 mutta keskeytti 1 500 metrin alkuerässään ja lopetti pian tämän jälkeen uransa.
Kazagumo
Palvelus
Laivueen mukana alus osallistui Salomonin saarten tapahtumiin suojaten saattueita ja tukien maavoimia. Se oli lokakuussa laivueen mukana Santa Cruz -saarten taistelussa. Kesällä 1943 alus siirrettiin pohjoisemmaksi tukemaan Kiskan evakuointia. Syyskuussa se kuitenkin osallistui laivueen mukana Salomonin saarten evakuointiin, jolloin se osallistui Vellan lahden taisteluun.
Nótia Kynouría
Nótia Kynouría ( eli Δήμος Νότιας Κυνουρίας, Dímos Nótias Kynourías) on Kreikan kunta, joka sijaitsee Arkadian alueyksikössä Peloponnesoksen alueella. Kunnan pinta-ala on 586,3 neliökilometriä ja väkiluku 8 294 (vuonna 2011). Kunnan kuntakeskus on Leonídio.
Kunnan osat
Vuoden 2011 kuntauudistuksesta lähtien Nótia Kynourían kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Hyeenakoira
Hyeenakoira eli savannikoira (Lycaon pictus) on Afrikan savanneilla ja muilla ruohikkoalueilla elävä koiraeläin, joka on sukua aasialaiselle vuorisudelle. Nimestään, ulkonäöstään ja ääntelystään huolimatta se ei siis ole läheistä sukua hyeenoille. Hyeenakoira elää ja saalistaa keskimäärin noin kymmenen yksilön laumoissa.
Nisäkäsnimistötoimikunnan ehdotus lajin uudeksi suomenkieliseksi nimeksi on savannikoira.
Koko ja ulkonäkö
Hyeenakoira on jäntevä ja notkea petoeläin, joka painaa noin 18–36 kg. Sen ruumiin pituus on 75–110 cm, uros ja naaras ovat suunnilleen samankokoisia. Turkki on lyhyttä ja tiheää. Lajin tieteellinen nimi viittaa turkin värikuviointiin, jossa erimuotoiset ruskeat, punertavat, okrankeltaiset, valkoiset ja mustat kuviot vuorottelevat. Jokaisella hyeenakoiralla on yksilöllinen kuviointi turkissaan – aivan kuten seeproilla. Hyeenakoiran korvat ovat suuret ja pyöreämuotoiset. Sen haukunta kuulostaa naurulta. Hyeenakoiran elinikä on noin 10 vuotta.
Levinneisyys ja uhat
Hyeenakoirat elävät itäisessä ja eteläisessä Afrikassa. Lajin asuinseutuja ovat Saharan eteläpuoliset alueet ja etenkin Botswana, Namibia ja Mosambik, osin myös Zimbabwe, Transvaal, Swazimaa ja Tansania. Hyeenakoirat asuvat savanneilla sekä ruohikko- ja pensasalueilla. Niitä on tavattu myös puoliaavikoilla ja vuoristoisillakin seuduilla. Tiheässä metsässä ne eivät viihdy.
Hyeenakoira on uhanalainen laji, ja sen määrä on laskenut rajusti. Aikoinaan koiria oli noin puoli miljoonaa lähes kaikkialla Saharan eteläpuolisessa Afrikassa, eivätkä sadankaan yksilön laumat olleet epätavallisia. Nykyään jäljellä on enää 6 600 yksilöä, joista vain arviolta 1 400 yksilöä on sukukypsiä. Hyeenakoiria uhkaavat metsästys ja tarttuvat sairaudet sekä elinalueiden sirpaloituminen. Ne tarvitsevat suuren alueen tullakseen toimeen ja kilpailevat ravinnosta muiden suurten petoeläinten kuten leijonien ja täplähyeenojen kanssa. Useimmat Afrikan kansallispuistot ovat liian pieniä hyeenakoiralaumoille, joten ne laajentavat reviiriään maatalousalueille. Siksi karjankasvattajat tappavat niitä suojatakseen kotieläimiään. Populaatioiden pieni koko tekee lajin haavoittuvaiseksi tautiepidemioille.
Elintavat
Hyeenakoirat metsästävät ja elävät laumoina, joiden keskikoko on 7–8 aikuista, äärirajoina 2–20. Pennut mukaan lukien voi laumassa olla yli 30 jäsentä. Laumalla on tukikohta, "pesimäalue" vain silloin kun siinä on poikasia. Muulloin lauma kulkee elinpiiriään ristiin rastiin saalista etsimässä tai taivaltaa päivässä 2–50 km. Joidenkin tutkittujen laumojen elinpiirin keskikoko on 1 500 km2. Elinpiirit menevät selvästi päällekkäin. Jos laumat kohtaavat, suurempikokoinen lauma ajaa tavallisesti pienemmän tiehensä. Hyeenakoirilla ei ole varsinaista reviiriä, jota ne merkitsisivät virtsallaan, vaikka laumaa johtava alfapariskunta saattaa jättää hajumerkkejä.
Hyeenakoirat turvautuvat saalistaessaan pääasiassa näköönsä. Saalistus tapahtuu yleensä ilta- ja aamuhämärässä, vain harvoin yöllä. Pääasiallinen saaliseläin vaihtelee: yleensä hyeenakoirat metsästävät keskikokoisia sorkkaeläimiä kuten impala-antilooppeja, mutta myös suurempia eläimiä kuten gnuu-antilooppeja, seeproja tai pahkasikoja. Lähes kaikenlaiset nisäkkäät käyvät, mutta hyeenakoirien tiedetään saalistaneen myös strutseja. Lisäksi ne syövät pienempää riistaa kuten jäniksiä, liskoja ja jopa munia, mutta pienriista muodostaa ruokavaliosta vain pienen osan. Tavallisesti lauma syö saaliin nopeasti, mutta hyeenakoirat saattavat myös kätkeä osan suuresta saaliseläimestä. Lauma ei tavallisesti kuitenkaan palaa ruokavarastolleen.
Toisin kuin kissaeläimet, hyeenakoirat eivät yritä päästä vaivihkaa saaliseläinten lähelle, vaan jahtaavat niitä avoimesti useita kilometrejä. Niiden huippunopeus on noin 55 kilometriä tunnissa. Kun saaliseläinten lauma on saatu vauhkoontumaan ja valittu uhri on juossut itsensä väsyksiin, yksi koirista tarraa kiinni uhrin häntään ja muut tekevät lopun eläimestä. Saalistustaktiikka vaikuttaa olevan opittua käyttäytymistä, ei vaistonvaraista. Laumat metsästävät ainakin kerran päivässä, suuremmat yleensä kaksi kertaa, erityisesti saalistaessaan pieniä eläimiä.
Tavallisesti vain laumaa johtavat alfauros ja -naaras parittelevat. Hyeenakoiran pentueet saattavat olla hyvinkin suuria (jopa 20 pentua), vankeudessa tavallisesti pienempiä. Pentujen kantoaika on 70–73 vuorokautta. Ensimmäiset 3–4 viikkoa pennut viettävät pesässä emonsa kanssa, sen jälkeen koko lauma huolehtii niistä. Lauma tuo saalistusretkiltä ruokaa myös sairaille ja muuten saalistuskyvyttömille jäsenilleen. Laumassa on yleensä enemmän uroksia kuin naaraita. Naaraat jättävät lauman tavallisesti noin 2,5-vuotiaina liittyäkseen johonkin toiseen laumaan. Urospennuista noin puolet jää laumaan, muut muodostavat uuden lauman.
thumb|440px|Hyeenakoirat elävät laumoissa.
Momentinmuunnin
thumb|Momentinmuuntimen läpileikkaus Momentinmuunnin on laite, joka säätää portaattomasti momenttia. Momentinmuuntimia käytetään muun muassa automaattivaihteistoissa kytkintä vastaavana laitteena. Kun momentinmuunnin "luistaa", voima välittyy hydrauliikkanesteen välityksellä pumppupyörältä turbiinipyörälle. Kun turbiinipyörä saavuttaa pumppupyörän pyörimisnopeuden, lukkokytkin muodostaa mekaanisen yhteyden momentinmuuntimen läpi. Toisin kuin yleisesti luullaan, momentinmuunnin ja turbiinikytkin eivät ole sama asia. Momentinmuuntimessa on kolme pääkomponenttia; pumppupyörä, turbiinipyörä ja staattoripyörä. Turbiinikytkimestä puuttuu staattoripyörä. Kun pumppupyörä pyörii suuremmalla nopeudella kuin turbiinipyörä, ohjaa staattoripyörä öljyn liikettä niin, että vääntömomentti voi jopa kaksin- tai kolminkertaistua.
John Holt
John Holt (11. heinäkuuta 1947 Kingston, Jamaika – 19. lokakuuta 2014 Lontoo ) oli jamaikalainen reggaelaulaja. Hän aloitti uransa jo 1960-luvun alussa. Vuonna 1964 hän liittyi The Paragons -nimiseen yhtyeeseen. Yhtyeestä ehti tulla Jamaikalla melko suosittu ennen vuoden 1970 tienoilla tapahtunutta hajoamistaan. Sen jälkeen Holt lähti soolouralle. Hän oli suosionsa huipulla 1970–1980-luvuilla.
Radiologia
Sädehoito kuuluu pääosin onkologian erikoisalalle ja isotooppeihin perustuva aineenvaihdunnan kuvantaminen kliinisen fysiologian ja isotooppilääketieteen erikoisalalle.
Eri kuvantamismenetelmillä on kullakin vahvuutensa ja heikkoutensa, joiden vuoksi ne soveltuvat eri käyttötarkoituksiin. Radiologisiin kuvantamismenetelmiin eli modaliteetteihin kuuluvat röntgenkuvaus, tietokonekerroskuvaus eli tietokonetomografia (TT tai CT, engl. computed tomography), kaikukuvaus ja magneettikuvaus (MK tai MRI, engl. magnetic resonance imaging). Isotooppimenetelmiin kuuluvat muun muassa gammakuvaus, positroniemissiotomografia (PET) ja yksifotoniemissiotomografia (SPET). Yhdistelmä- eli fuusiokuvantamismenetelmiin kuuluvat PET-TT-, SPET-TT- ja PET-MK-kuvaus.
Osa-alueet
Radiologian osa-alueisiin kuuluvat muun muassa seuraavat :
Menetelmän valinta
Radiologia pyrkii vastaamaan siihen, millä menetelmillä eri rakenteita ja näiden ominaisuuksia on mahdollista tai informatiivisinta tutkia missäkin lääketieteellisessä tilanteessa. Radiologisen tutkimuksen valintaan vaikuttavat monet tekijät, kuten kysymyksen asettelu ja hypoteesit, menetelmien ominaisuudet, kuten kudoskontrasti, tutkimuksen kesto, reaaliaikaisuus, sensitiivisyys, spesifisyys, haittavaikutukset, kustannukset, tulkinnan vaikeus ja tutkimuksen saatavuus, sekä potilaan ominaisuudet, kuten ikä, yleiskunto, proteesit ja laitteet sekä koko.
Sairaudet
Radiologisia menetelmiä käytetään lähes kaikilla lääketieteen alueilla ja kaikissa hoidon vaiheissa. Keskeisimpiin radiologisesti tutkittaviin tiloihin kuuluvat esimerkiksi traumat, kuten luun murtumat, nivelten virheasennot, sisäelinvammat ja verenvuodot sekä tulehdukset ja kasvaimet. Radiologiaa käytetään paitsi diagnostisessa vaiheessa niin myös leikkaushoitojen suunnittelussa ja tautitilojen ja hoitovasteiden seurannassa.
Oikeuttaminen
Radiologisten tutkimusten oikeutusperiaatteella tarkoitetaan sitä, että tehdyn tutkimuksen hyötyjen tulisi aina olla tutkimuksen haittoja suurempi potilaalle. Tämä vaatii tietämystä eri tutkimusten hyödyistä ja haitoista erilaisissa tilanteissa ja huolellista harkintaa, erityisesti lasten radiologiassa.
Kontrastiaineet
Kuvantamismenetelmän kudoskontrastia voidaan parantaa kontrasti- eli varjoaineilla. Röntgensäteilyyn perustuvissa menetelmissä on mahdollista käyttää jodipitoisia aineita ja bariumsulfaattia, magneettikuvauksessa gadoliniumia ja ferromagneettisia aineita ja kaikukuvauksessa mikrokuplia.
Esimerkiksi katetriangiografia eli verisuonten varjoainekuvaus on paikallispuudutuksessa tapahtuva toimenpide, jossa varjoainetta ruiskutetaan potilaan verisuoniin ja halutuilta alueilta otetaan röntgenkuvia. Angiografialla tutkitaan muun muassa sydämen sepelvaltimoita. Kystografiassa kontrastiainetta taas ruiskutetaan virtsarakkoon. Ruoansulatuselimiä saadaan näkyviksi röntgenkuvassa, jos potilas nielee bariumsulfaattia sisältävää ainetta.
Kuvaustekniikat
Kuvantamista suoritetaan erilaisissa suunnissa eli projektioissa ja kuva rajataan tietyllä tavalla. Usein myös potilaan asento ja liikkuminen kuvauksen aikana vaikuttavat kuvan laatuun merkittävästi. Kuvantamisessa käytettyä annosta ja kuvausaikaa voidaan myös muuttaa tarpeen mukaan. Laadukkaan kuvan kannalta kuvaajan – röntgenhoitajan – työpanos on ensiarvoisen tärkeä.
Esimerkiksi suuradiologiassa otetaan intraoraali- ja panoraamaprojektioita sekä kefalometrisia kallokuvia ja tuki- ja liikuntaelinradiologiassa voidaan raajaa kuvata rasituksen aikana.
Röntgenkuvaus
thumb|right|200px|AP- eli etu-takasuunnan keuhkokuva.
Menetelmistä vanhin, röntgenkuvaus, on kehon läpivalaisemista röntgensäteilyllä yhdestä suunnasta. Röntgensäteilyä synnytetään röntgenputkessa, jonka jälkeen pienienergiaiset röntgensäteet, jotka absorboituisivat ihoon, suodatetaan pois erilaisilla metalleilla, jotta tutkittava henkilö välttyisi ylimääräiseltä säteilyltä. Säteilyn voimakkuus eri pisteissä todetaan säteilyilmaisimella (aiemmin fluoresoivalla varjostimella tai filmiä valottamalla), minkä perusteella voidaan muodostaa varjokuva.
Kehon tiheämmät kudokset, erityisesti luut, vaimentavat läpi kulkevaa röntgensäteilyä. Vaimentunein säteily näytetään kuvassa yleensä valkoisena ja harvimmat tilat, kuten keuhkojen ilmatäytteiset alveolit, näytetään mustana. Tummat sävyt edustavat rasvaa ja vaalean harmaan sävyt muita pehmytkudoksia.
Kaikukuvaus
thumb|Kaikukuva 12-viikkoisesta sikiöstä
Kaikukuvaus eli ultraäänikuvaus perustuu ultraäänen heijastumiseen eri tiheyksisten kudosten rajapinnoista.
Ultraäänilaitteella voidaan kuvantaa pehmytkudoksia reaaliaikaisesti. Ultraäänitutkimuksessa tarkastellaan yleensä liikkuvaa kuvaa, mutta mittauksia ja kuvan tallennusta varten kuva voidaan pysäyttää.
Tyypillisiä tutkimuskohteita ovat kohtu ja sikiö, maksa, munuaiset ja sydän. Lisäksi poski- ja otsaontelotulehduksia (sinuiitti) tutkitaan ultraäänellä. Luita ja niveliä ei yleensä tutkita, koska kuvassa nähdään vain pinta mutta ei luun sisään. Mahan ja suoliston tutkiminen on hankalaa, koska ääniaalto ei etene näiden sisältämissä kaasuissa. Keuhkojen tutkiminenkin on rajoittunutta.
Erityisanturin avulla voidaan saada parempi näkyvyys useammista rakenteista. Esimerkiksi prostatatutkimuksissa hyödynnetään endorektaalista anturia. Kilpirauhasen ja kaulan kuvantamisessa taas saadaan hyvä kuvatarkkuus jo pinta-anturin avulla.
Niin sanotuilla doppler-ultraäänilaitteilla voidaan havaita kohteen liikkumissuunta. Anturia kohti tuleva kohde näytetään eri värisenä kuin poispäin menevä kohde. Doppler-ultraääntä käytetään tutkittaessa verenvirtausta ja sillä voidaan havaita ja tutkia muun muassa sydämen läppävikoja, joihin liittyy usein virtaavan veren poikkeavaa pyörteilyä. Pyörteet näkyvät näin sinisinä ja punaisina purskahduksina.
Ultraääni on turvallinen kuvantamismenetelmä, koska siinä ei tarvita ionisoivaa säteilyä.
Tietokonekerroskuvaus (TT)
Tietokonekerroskuvaus eli tietokonetomografia perustuu röntgenkuvauksen tavoin röntgensäteiden erilaiseen absorptioon eri kudoksissa ja eri elimissä. Kuvannettavan kohteen joka puolelta kerätään havaintoja kohteen läpi eri suuntiin kulkevan röntgensäteilyn vaimentumisesta. Tästä aineistosta lasketaan ns. takaisinprojektiona aineen tiheysjakauma kohteessa, joka voidaan esittää läpileikkauskuvana.
Potilaan saama säteilyannos on huomattavasti suurempi TT-tutkimuksissa kuin vastaavissa natiivitutkimuksissa.
Magneettikuvaus (MK)
Magneettikuvaus (MK) on kuvantamismenetelmä, joka perustuu ydinmagneettiseen resonanssiin (NMR). Menetelmässä mitataan vety-ytimien magneettikentässä emittoimaa radiotaajuista signaalia. Kuvauksessa potilas sijoitetaan voimakkaaseen magneettikenttään, jonka suuruutta paikan funktiona ohjataan tietokoneella niin, että kuvauskohteen eri osiin vaikuttaa hieman erisuuruinen magneettikenttä. Laitteistoon kuuluu lisäksi radiolähetin ja -vastaanotin, jonka avulla resonanssi synnytetään ja havaitaan.
Magneettikuvaus soveltuu erityisesti runsaasti vetyä sisältävien kudosten (rasva- ja vesipitoiset pehmytkudokset, myös luuydin) tutkimiseen.
Isotooppikuvantaminen
Isotooppilääketieteeseen perustuvissa kuvantamismenetelmissä seurataan potilaaseen ruiskutetun radioaktiivisen merkkiaineen lähettämää gammasäteilyä, jonka perusteella lasketaan, minne merkkiaine on kertynyt. Menetelmiin kuuluvat gammakuvaus, positroniemissiotomografia (PET) ja yksifotoniemissiotomografia (SPET).
Säteilyn haitallisten vaikutusten minimoimiseksi merkkiainetta ei voida käyttää kovin paljon, joten näin tuotettujen kuvien resoluutio on tyypillisesti huomattavasti heikompi kuin muilla kuvantamismenetelmillä.
Radiologiset toimenpiteet
Toimenpideradiologiassa voidaan valtimoteitse, laskimoteitse tai perkutaanisesti (suoraan ihon lävitse) suorittaa runsaasti erilaisia toimenpiteitä, kuten näytteenottoja, kanavointeja, laajennuksia, aspiraatioita, embolisaatioita, ablaatioita, sunttauksia, stenttauksia ja paikallisia lääkehoitoja.
Hyvä esimerkki on aivovaltimon mekaaninen trombektomia, jossa toimenpideradiologi kuljettaa erityisen trombektomiakatetrin valtimoteitse hyytymän luo jatkuvan röntgenkuvauksen opastamana ja palauttaa verenkierron kyseisellä aivojen alueelle.
Bank of America Plaza (Atlanta)
Bank of America Plaza on pilvenpiirtäjä Atlantassa, Georgian osavaltiossa Yhdysvalloissa. 312 metriä korkea pilvenpiirtäjä on Yhdysvaltojen korkein rakennus Chicagon ja New Yorkin ulkopuolella. Se on rakennettu vuosina 1991–1992. 55-kerroksisen rakennuksen rakennustyöt maksoivat noin 150 miljoonaa Yhdysvaltain dollaria. Pilvenpiirtäjän suunnittelusta on vastannut arkkitehtitoimisto Kevin Roche, John Dinkeloo and Associates LLC.
Aiheesta muualla
33.77083°N, -84.38611°W
Bitcoin-ohjelmat
Bitcoin-ohjelmat ovat bitcoin-kryptovaluutan käyttöön tarkoitettuja tietokoneohjelmia.
Bitcoin-verkossa toimivien ohjelmien määrä kasvaa jatkuvasti. Aluksi oli ainoastaan bitcoin.org-sivuston kautta saatava Satoshi Nakamoton luoma asiakasohjelma, Satoshi-bitcoin, joka tunnetaan paremmin nimellä Bitcoin-qt. Bitcoin-qt ei kuitenkaan ole suositeltavin ohjelma ensimmäiseksi bitcoin-ohjelmaksi: ohjelman ensimmäinen käynnistyskerta kestää useita tunteja tai hitaalla koneella jopa vuorokauden, koska ohjelma lataa koko senhetkisen siirtohistorian vertaisverkosta. Tämän vuoksi saatavilla on myös paljon erilaisia vaihtoehtoisia bitcoin-sovelluksia, jotka soveltuvat paremmin peruskäyttöön.
Verkossa toimivat palvelut ottavat yleensä käyttäjältä pienen siirtopalkkion.
Northcrypto.com
Northcrypto on turkulainen bitcoinien ja muiden kryptovaluuttojen välityspalvelu. Northcryptossa voi käydä kauppaa eurojen, bitcoinin ja muiden kryptovaluuttojen välillä. He tarjoavat myös bitcoinien säilytyspalveluita kuluttomasti.
Coinmotion.com
Coinmotion on jyväskyläläisen Prasos Oy:n ylläpitämä verkkopalvelu bitcoinien säilyttämiseen. Bitcoinien säilytyspalveluita kutsutaan yleensä bitcoin-lompakoiksi. Coinmotion-palvelussa bitcoineja voi ostaa ja myydä myös verkkopankkipalveluiden kautta.
Blockchain.info
Blockchain.info on verkkopalvelu, joka tarjoaa JavaScript-pohjaisen bitcoin-lompakon. Lompakkoa luodessa käyttäjän tulee antaa salasana, jolla lompakko suojataan aina ennen lompakon tallentamista palvelimelle. Kaikki lompakon valtuusavainten käsittelyt tapahtuvat käyttäjän selaimessa. Käyttäjä voi helposti tulostaa lompakostaan varmuuskopion paperille. Paperisen varmuuskopion avulla pääsy bitcoineihin säilyy, vaikka Blockchain.info-palvelu lakkaisi olemasta. Palvelun kanssa on tärkeää muistaa salasana. Jos salasana unohtuu, lompakossa olleet bitcoinit ovat lopullisesti menetetty. Edes palvelun ylläpitäjä ei voi tehdä asialle mitään.
Blockchain.info toimii kaikilla selaimilla, joissa on käyttökelpoinen JavaScript-tuki. Tarjolla on myös Android-sovellus, jonka avulla Blockchain-lompakkoa on helppo käyttää puhelimen kautta.
MultiBit
MultiBit on Java-ohjelmisto, joka toimii Windowsilla, Mac OS X:llä ja Linuxilla. MultiBit tarjoaa nopean ja helppokäyttöisen bitcoin-lompakon monen lompakon tuella. Toisin kuin muut ohjelmat, MultiBit ottaa käyttäjältä pienen summan bitcoineista jokaisen siirron yhteydessä ja lähettää ne ohjelman kehittäjille. Lompakot on myös mahdollista suojata salasanalla. MultiBit on myös helppo asentaa USB-tikulle. Ohjelma on osittain suomennettu.
BitcoinSpinner
BitcoinSpinner on Android-sovellus, joka luo puhelimeen bitcoin-lompakon. Se osaa skannata kameran avulla QR-koodeja, joihin on koodattu bitcoin-osoite.
Paperilompakot ja aivolompakot
oikea|350px|pienoiskuva|Esimerkki Bitcoin-paperilompakosta.
Tulostetut bitcoin-osoitteet ovat oikein tehtynä tietoturvallinen ja helppo tapa säilyttää bitcoineja. Vaihdantaan ne eivät kuitenkaan sovellu, koska kaikki jotka näkevät yksityisavaimen, voivat käyttää vastaavaan bitcoin-osoitteeseen lähetetyt bitcoinit. Aivolompakossa taas bitcoin-yksityisavain luodaan ulkoa opetellun salauslausekkeen avulla, jolloin henkilön oma muisti toimii bitcoin-lompakkona eikä fyysista säilytyspaikkaa bitcoineille tarvita.
Accept.bitcoin.se tarjoaa yksinkertaista työkalua paperilompakon tekemiseen. Bitaddress.org -työkalulla on mahdollista tehdä sekä paperilompakoita että aivolompakoita.
Kolikot
Paperilompakoiden ideaa on toteutettu myös kolikoiden muodossa. Kolikon takaosassa sijaitsee yleensä hologrammi, joka ehkäisee väärinkäytöksiä.
Kehittäjille suunnatut
Virallisen C++-version lisäksi bitcoin-protokollasta on saatavilla myös avoimen lähdekoodin Java-toteutus nimeltään BitcoinJ. Sen loi Googlen insinööri Mike Hearn.
Vaihtoehtoisia käyttöliittymiä ovat muun muassa bitcoin-js-remote, joka on JavaScript-web-käyttöliittymä viralliselle Bitcoin-ohjelmalle.
Matthew Archer
Matthew Archer on englantilainen rumpali. Archer tunnetaan parhaiten yhtyeestä Paradise Lost, jossa Archer soitti vuosina 1988–1994. Archer oli yksi yhtyeen perustajajäsenistä.
Steven Barnett
Steven William Barnett (s. 6. kesäkuuta 1943) on entinen yhdysvaltalainen vesipalloilija, joka oli mukana Yhdysvaltain pronssia voittaneessa joukkueessa Münchenin olympialaisissa 1972. Hän oli mukana olympiaedustuksessa myös Méxicossa 1968.
39 (luku)
39 (kolmekymmentäyhdeksän) on luonnollinen luku, jota edeltää luku 38 ja seuraa luku 40.
Ukarumpa
pienoiskuva|Ukarumpa Ukarumpa on kylä Papua-Uudessa-Guineassa. Kylä sijaitsee Aiyuran laaksossa Eastern Highlandsin maakunnassa noin 10 kilometriä länteen Kainantun kaupungista. Ukarumpassa on arviolta 500–800 asukasta, joista suurin osa lähetystyöntekijöitä. Lähetystyöntekijät työskentelevät maailman suurimmalla lähetysasemalla, joka sijaitsee kylän vieressä pienen joen vastarannalla. Lähetysasema perustettiin kyseiselle suoalueelle vuonna 1966, kun silloisen Papua-Uuden-Guinean australialainen Opetusministeriö virallisesti osoitti kyseisen maa-alueen Summer Institute of Linguistics (SIL) -järjestölle lähetysaseman paikaksi.
Nykyisin SIL:n omistama Ukarumpan lähetysasema on noin 600 ulkomaalaisen ja noin 300 paikallisen asukkaan työpaikka. Lisäksi siellä koulutetaan lähes kaikki maan 847:n eri kieliryhmän äidinkieliset lukutaitotyöntekijät, koordinoidaan noin 240 kieliryhmän raamatunkäännöstyön etenemistä ja edistetään kyläyhteisöjen kokonaisvaltaista kehittymistä keskuksen välittömässä läheisyydessä sekä kauempanakin. SIL:n yhteistyösopimus Papua-Uuden-Guinean Opetusministeriön kanssa on jatkunut yli 50 vuotta, ja se rajaa selkeästi SIL:n työn vapaaehtoistyöksi kielenkehitys-, lukutaito- ja raamatunkäännöstyön hyväksi. Keskuksen pienellä klinikalla hoidetaan sekä järjestön työntekijöitä sekä vuonna 2007 uusitulla ensiapuvastaanotolla päivittäin jopa satoja paikallisia potilaita.
Rolf Lagerborg
Rolf Herbert Hjalmar Lagerborg (26. huhtikuuta 1874 Helsinki – 26. lokakuuta 1959 Porvoo) oli suomalainen filosofi ja filosofian professori. Hän oli aikansa radikaali, joka ajoi naisen ja miehen tasa-arvoa.
Elämäkerta
Lagerborgin moraalin sosiaalista pohjaa käsittelevää väitöskirjaa ei hyväksytty Helsingin yliopistossa, mutta muokattuna se meni läpi Pariisissa Sorbonnen yliopistossa. Lagerborg oltiin nimittämässä virkaan Helsingin yliopistossa 1931, mutta aitosuomalaiset ylioppilaat Akateemisen Karjala-Seuran johdolla onnistuivat mielenosoituksin painostamaan yliopiston ja opetusministerin perumaan nimityksen. Hän astui Åbo Akademin filosofian professorin virkaan vuonna 1932 opettajansa Edvard Westermarckin jäätyä eläkkeelle. Hänen ajattelunsa, jossa keskeisenä olivat moraalifilosofiset kysymykset, muistutti Westermarckin ajattelua, ja Westermarckin tavoin hänet tunnettiin uskontokriitikkona. Lagerborg jakoi myös Westermarckin naturalistisen maailmankuvan. Lagerborg jäi eläkkeelle professorin virasta vuonna 1942. Eläkevuotensa hän vietti Porvoon Runoilijakodissa.
Lagerborgia tutkineen Marja Jalavan mukaan Lagerborgin särmikäs persoona saattoi olla syynä väitöskirjan hylkäämiseen. Kielikysymyksissä Lagerborg oli vastakkain suomenkielisten kanssa.
Rolf Lagerborgin isä oli Suomen pääpostijohtaja Hjalmar Lagerborg. Hänen sisarensa Viva Lagerborg oli lääkäri ja lasten tuberkuloosin hoidan uranuurtajia Suomessa.
Lagerborg edusti säätyvaltiopäivillä sukuaan aatelissäädyssä 1905–1906.
Parolannummi
thumb|Parolannummen harjoituskenttää nähtynä alueen kaakkoislaidalta. thumb|upright|[[Andreas Fornander: Parolan leijona (1868).]] thumb|[[Panssarimuseo.]] Parolannummi on entisen Nummen kylän ympäristössä sijaitseva alue Hattulan eteläosassa lähellä kunnan keskusta Parolaa. Alueeseen kuuluvat muun muassa Parolannummen varuskunta ja armeijan harjoituskenttä. Parolannummen varuskuntaan on sijoitettuna vuonna 1942 perustettu Panssariprikaati. Parolannummi on kuitenkin toiminut armeijan harjoitusalueena jo paljon tätä aikaisemmin.
Parolannummen varuskunta-alue
Parolannummen varuskunnan ensisijainen alue sijaitsee Parolannummen alueen pohjoisosassa. Sitä rajaavat Parolannummentie idässä, valtatie 3 lännessä, Korpiniityn asuinalue pohjoisessa ja Hämeenlinnan vastainen raja etelässä. Tällä alueella sijaitsee pääosa varuskunnan toiminnoista, esimerkiksi kaikki varusmiehiä kouluttavat yksiköt. Panssariprikaatin joukkoyksiköiden lisäksi Parolannummen varuskuntaan kuuluvat Puolustuskiinteistöjen toimipiste sekä vuodesta 1993 toiminut, nykyisin Millogille kuuluva, Ilveskallion panssarikorjaamo. Aikaisemmin alueella toimi myös puolustusvoimien Kanta-Hämeen aluetoimisto (KHAltsto/LSSl), joka on nykyään osa Lahdessa toimivaa Hämeen aluetoimistoa.
Varuskunnan toiminnot Hämeenlinnassa
Hallinnollisesti ja muun muassa kiinteistöhuollon kannalta Parolannummen eli Hattulan varuskuntaan kuuluvat myös Hämeenlinnan kaupungissa sijaitsevat osastot:
Sekä vuoteen 2014 saakka Suomen kasarmin alueella Myllymäessä
Harjoituskenttä
Hattulan Nummen kylän maille perustettu Parolannummen harjoituskenttä on ollut sotaväen kokoontumis- ja harjoituskenttänä poikkeuksellisen pitkään, yhtäjaksoisesti jo vuodesta 1777. Vuosina 1935–1962 kentällä toimi Parolan lentokenttä. Kentän eteläpäässä on Andreas Fornanderin veistämä Parolan leijona -muistomerkki, joka on pystytetty Venäjän keisarin, Suomen suuriruhtinaan Aleksanteri II:n vuonna 1863 tekemän vierailun muistoksi.
Soukan kirjasto
Soukan kirjasto oli Espoon Soukan kaupunginosassa toimiva yleinen kirjasto. Soukan kirjasto perustettiin vuonna 1972, jolloin myös kirjastorakennus valmistui. Toisen lähteen mukaan kirjastorakennus olisi vuodelta 1970. Kirjaston läheisyydessä sijaitsee esimerkiksi Soukan koulu sekä päiväkoteja ja palveluasuntoja.
Parolannummi
Harjoituskenttä
Museovirasto on määritellyt Parolannummen harjoituskentän valtakunnallisesti merkittäväksi rakennetuksi kulttuuriympäristöksi.
Soukan kirjasto
Soukan kirjaston lakkauttamisuhasta alettiin kantamaan huolta vuonna 2022 Espoonlahteen valmistuneen kauppakeskus Lippulaivan tiloihin sijoitettavan Lippulaivan kirjaston vuoksi. Toisaalta Espoossa on aiemminkin puolustettu kattavaa kirjastoverkkoa eri kaupunginosien koulujen läheisyydessä.
Parolannummi
Panssarimuseo
Pohjoisosassa Parolannummea sijaitsee kesäkuussa 1961 avattu Panssarimuseo, joka esittelee Suomen puolustusvoimien käytössä ollutta panssarikalustoa.
Soukan kirjasto
Soukan kirjasto lakkautettiin 1.3.2022 ja sen kirjastopalvelut siirtyivät uuteen Lippulaivan kirjasto n.
Soukan kirjasto kuului Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa.
Sarakerttunen
Sarakerttunen (Acrocephalus paludicola) on pienikokoinen, uhanalainen varpuslintu.
Koko ja ulkonäkö
Linnun pituus on 11,5–13 cm ja paino 10–12 g. Ulkonäöltään muistuttaa ruokokerttusta, ollen kuitenkin hieman vaaleampi ja kirjavampi. Päälaella on selvä keltainen pitkittäisjuova, samoin selässä kaksi selkeää keltaista juovaa. Yläperä on tummaviiruinen. Äänet ja laulu muistuttavat ruokokerttusen vastaavia.
Levinneisyys
Sarakerttunen pesii Keski- ja Itä-Euroopassa. BirdLife International vuoden 2021 arvion mukaan koko kanta on 18 000 – 29 000 aikuista yksilöä, ja peräti 99 prosenttia niistä elää Puolassa, Valko-Venäjällä tai Ukrainassa. Lisäksi lajia tavataan ainakin Latviassa, Liettuassa ja Saksassa. Länti-Venäjältä laji lienee hävinnyt, ja Unkarissa on edellisen kerran tavattu laulava koiras vuonna 2012. Länsi-Siperia on kuitenkin huonosti tutkittu alue, joten Venäjän tilanne on epävarma. Sarakerttunen on maailmanlaajuisesti vaarantunut.
Sarakerttunen on muuttolintu, joka talvehtii ilmeisesti pääosin Länsi-Afrikassa Sahelin alueella. Merkittäviä talvehtimisalueita ovat Senegalin alajuoksun ja Mauritanian lounaisosien kosteikot ja Nigerin sisämaasuisto Malissa. Muuttomatkalla harhautuneita yksilöitä on tavattu Suomessa kuudesti vuoden 2006 loppuun mennessä.
Elinympäristö
Pesii saraniityillä ja -soilla. Rajoittuneen habitaattivaatimuksensa vuoksi laji on taantunut voimakkaasti, sillä niittyjä ja soita on kuivattu ja otettu viljelykäyttöön. Arvioidaan, että 2/3 maailman tunnetusta sarakerttuskannasta on kadonnut viimeisen 10 vuoden aikana.
Lisääntyminen
Pesä on tavallisesti saramättäässä tai muualla kasvillisuuden kätköissä. Munia on 4–6, tavallisesti 5. Muna painaa noin 1,5 g. Haudonta-aika on 12–15 päivää ja vain naaras hautoo. Poikaset lähtevät pesästä 13–14 päivän ikäisinä. Pesyeitä on 1 tai 2 kesän aikana.
Ravinto
Hyönteissyöjä, jonka diettiin kuuluu myös hämähäkkejä ja muita pieniä selkärangattomia.
Pealen museo
pienoiskuva|Pealen museo Pealen museo on maalaus- ja luonnonhistorian museo Baltimoressa, Marylandissa, Yhdysvalloissa. Se on kaupungin läntisen osan kaikkien vanhin rakennus. Paikalliset kutsuvat museota nimellä Amerikkalainen museo tai vain Museo. Pealen museon perusti Charles Willson Peale ja sitä pitää yllä Maryland Historical Society -järjestö.
Ryōko Tani
Ryōko Tani (omaa sukua Tamura, japaniksi 谷亮子 Tani Ryōko, s. 6. syyskuuta 1975 Fukuokassa, Japanissa) on japanilainen judoka, seitsenkertainen maailmanmestari ja kaksinkertainen olympiavoittaja. Hän kilpaili alle 48-kiloisten sarjassa.
Ryōko Tani on kotimaassaan Japanissa erittäin suosittu hahmo. World Heroes -videopelissä esiintyvä Ryōko-hahmo on luotu hänen pohjaltaan.
Sanginjärvi
Sanginjärvi on Utajärven kunnan suurin järvi.
Sijainti
Järvi sijaitsee Sanginkylässä kunnan luoteisosassa, noin 20 kilometriä kuntakeskuksesta koilliseen lähellä Oulun kunnanrajaa. Sanginjärven laskujoki on Sanginjoki, joka laskee Kortelammen kautta Oulujokeen Oulun Sanginsuun kaupunginosassa. Järveen taas laskee koillisesta Itäoja, jonka yksi haara lähtee Vaaranlammesta Lamminvaaran juurelta. Järvessä on kolme saarta: Lamposaari, Sairastensaari ja Tiironsaari.
Ympäristö
Sanginjärvi on antanut nimensä koko kylälle, jonka ensimmäinen asutus sijoittui järven kaakkoislaidalle Kärpän ja Niemen talon tienoille ja seuraavaksi luoteiskolkkaan Lahden talon ympäristöön. Myöhemmin asutus kuitenkin keskittyi järven pohjoisrannalle Puutturintien varteen, jonne myös Sangin koulu ja kyläkauppa perustettiin. Alkuperäisen asutuksen lähistölle tosin sijoittui sittemmin Osuuskauppa, samoin kuin jo lakkautettu Sanginkylän posti. Järven etelä- ja lounaisosat Tankolahdelle saakka ovat olleet aina vähän asuttuja, lukuun ottamatta joitakin myöhemmin rakennettuja kesämökkejä ja eräkämppiä. Kesäasutuskin on keskittynyt järven pohjoislaidalle, ehkäpä koska eteläisille rannoille ei ole juuri tieyhteyttä ja länteen Maaselän suuntaan on muutenkin laaja asumaton alue. Siellä sijaitsevaa Järvenpäänsuota lukuun ottamatta järven rannat ovat kuivia kangas- ja peltomaita, laaja turvekäytössä oleva Itäsuo taas jää seututien 837 toiselle puolelle.
Jouni Tossavainen
thumb|Jouni Tossavainen Jyväskylän kirjamessuilla 2013. Jouni Antero Tossavainen (s. 10. lokakuuta 1958 Tervo) on suomalainen runoilija ja kirjailija. Filosofian maisteri Tossavainen työskenteli kulttuuritoimittajana ja toimitussihteerinä Savon Sanomissa vuoteen 2000.
Sanginjärvi
Käyttö
Sanginjärvi on Sangin kylähistorian mukaan ollut jo varhain tärkeä kalapaikka, varsinkin hauki oli aiemmin arvokala, jota järvestä pyydettiin paljon. Ahven ja lahna ovat myös olleet tärkeitä kalastajille, ja matalana ja varsin tummavetisenä järvessä on paljon särkiäkin. Mataluus on johtanut monena talvena hapen puutteeseen ja kalakuolemiinkin. Rantatilojen omistajien ohella kesäasukkaat ovat nauttineet järven näkymistä. Itäojan suulle on rakennettu muitakin varten kota, talvella pohjois-eteläsuunnan moottorikelkkareitti kulkee kodan kautta. Pohjoisrannan pientä Sairastensaarta käytettiin aikanaan talvisin vainajien tilapäisenä hautausmaana, ennen kuin kylälle saatiin oma hautausmaa. Lamposaaren nimi viittaa sen käyttöön lammaslaitumena. Kolmas eli Tiironsaari on pieni luoto. Sanginjärvestä lähtevä Sanginjoki tarjoaa elämyksiä melojille ainakin tulva-aikana, jolloin se on laskettavissa koko pituudeltaan. Sangin kylähistorian mukaan Sanginjärvi ja Sanginjoki muodostivat aikoinaan yhteyden Oulujoen ja Kiiminkijoen vesistöjen välille, lukuun ottamatta muutamia maakannaksia, joihin viittaa mm. Sangin Tervolankylän Talasniemi -paikannimi.
Jouni Tossavainen
Tossavainen sai Tampereen kaupungin kirjallisuuspalkinnon vuonna 1985 eikoisteoksellaan Juoksijan testamentti, Kuopion kaupungin Martti Merenmaa -stipendin 1986 ja Minna-palkinnon 1989. Vuonna 2015 juoksija Hannes Kolehmaisesta kertovalle romaanille New Yorkin Lentävä suomalainen myönnettiin Savonia-kirjallisuuspalkinto. Runoteos "Metsännenä" oli Savonia-palkintoehdokkaana vuonna 1990 ja romaanit "Koulu" 2009, Kesäpäivä 2013 ja "Taistelevat metsot" 2020.
Smallville (1. tuotantokausi)
'''Smallvillen 1. tuotantokausikausi''' käynnistyi Yhdysvalloissa 16. lokakuuta 2001. 1. kausi sisältää 21 jaksoa. Yhdysvalloissa ensimmäisen kauden esitys päättyi 21. toukokuuta 2002.
Suomessa ensimmäinen kausi kännyistyi 20. lokakuuta 2002 ja sen esitys päättyi 16. maaliskuuta 2003
==Jaksoluettelo ==
Pilot
right|thumb|250px|[[Clark Kent]]
Juoni
Vuonna 1989 Smallvilleen iski meteorimyrsky, jolla oli suuria vaikutuksia kaupunkiin. Myrskyssä sai surmansa 3-vuotiaan Lana Langin vanhemmat ja nuori Lex Luthor menetti tapahtuman johdosta hiuksensa. Meteoriittien mukana saapui nuori Clark Kent, jonka Martha ja Jonathan Kent ottivat hoiviinsa. Nykypäivänä Clark Kent on epävarma nuorukainen, joka on ihastunut kauniiseen Lana Langiin. Yhdessä kahden parhaan ystävänsä - Chloen & Peten - kanssa Clark tutkii outoja tapahtumia Smallvillessä. Lex Luthor saapuu kaupunkiin ja ajaa sillalta ulos, jolloin Clark pelastaa hänen henkensä. Clark ei loukkaannu onnettomuudessa ja tämä johtaa Kentien paljastukseen Clarkista - hän ei ole Maasta.
Muodonmuutos
thumb|250px|Greg
Juoni
Clarkin entistä hyvää ystävää, Gregiä, vastaan hyökkää hänen keräämänsä hyönteiskokoelma. Gregistä tulee pian itsekin hyönteinen, joka iskee silmänsä Lana Langiin. Lex saa selville Whitneyn olleen se henkilö, joka ripusti Clarkin linnunpelättimeksi.
Smallvillen lukiossa paljastuu lunttausskandaali, johon osallistuvat monet Smallville lukion jalkapallonpelaajista. Clark kutsutaan joukkueeseen mukaan ja suostuu toivoen näin voittavansa Lanan sydämen. Jonathan ei ole yhtä innoissaan ajatuksesta, koska hän pelkää Clarkin käyttävän voimiaan ja satuttavan jotakin. Clark ei kuuntele isäänsä ja liittyy joukkueeseen. Chloe saa selville, että jalkapallojoukkueen valmentaja on lunttausskandaalin takana, ja hän joutuu vaaraan. Sillä välin, Lionel saapuu kaupunkiin ja vaatii Lexiä erottamaan 20 % työvoimastaan. Lana etsii elämälleen suuntaa ja eroaa Chearleadereistä ja ottaa tarjoilijan paikan Beanerystä, paikallisesta kahvilasta.
Vaarallista säteilyä
right|thumb|250px|Vaarallista säteilyä
Juoni
Clarkilla alkaa olla päänsärkykohtauksia ja yhtäkkiä hän huomaa näkevänsä esineiden läpi - Clark on saanut uuden kyvyn, röntgenkatseen. Sillä välin, Lexiä syytetään rikoksesta jota hän ei tehnyt ja se johtaa kavalan Roger Nixonin tuloon Smallvilleen. Clarkin täytyy sopeutua uuteen kykyynsä ja estää meteoriitti-vaikutuksen alaisena olevaa Tina Grieriä, jolla on niin kova pakkomielle tulla Lanaksi, että yrittää tappaa tämän. Lex palkkaa Nixonin selvittämään kuinka hän selvisi onnettomuudesta ja minkä takia Clark ei vahingoittunut kun Lex ajoi hänen päälleen.
Kylmä syleily
right|thumb|250px|jäämies
Juoni
Yksi koulun komeimmista pojista on iskenyt silmänsä Chloeen. Valitettavasti kaikki ihmiset joihin tämä poika koskee muuttuvat jääkalikoiksi. Lex järkkää Clarkille ja Lanalle treffit sekä ehdottaa Kenteille ratkaisua heidän taloudellisiin ongelmiinsa.
Tiimalasi
right|thumb|250px|Näky Lexille
Juoni
Clark ja Lana ovat vapaaehtoisia vanhainkodissa, jossa kohtaavat erikoisia asukkeja. Clark tapaa Cassandran, joka näkee tulevaisuuteen. Lana puolestaan tapaa Harryn, joka löytää keinon muuttaa itsensä taas nuoreksi. Harry etsii kostoa heille jotka pilasivat hänen elämänsä. Clarkin pitää pysäyttää Harry ennen kuin hän käy Kentien kimppuun. Cassandra näkee ei niin mukavia asioita Clarkin ja Lexin tulevaisuudesta.
Ahmatti
right|thumb|250px|Jody
Juoni
Smallvillen lukion oppilas Jody on kyllästynyt kuulemaan olevansa lihava ja ryhtyy vihannesdieetille. Vihannekset on kasvatettu maaperässä, jossa on meteoriitteja ja jonka seurauksena kilot karisevat pois. Pian dieetti kuitenkin aiheuttaa hänelle kouristuskohtauksia ja hän tarvitsee ihmislihaa selvitäkseen. Sillä välin Lanalle järjestetään syntymäpäiväjuhlia Luthorien kartanossa. Clark ei tiedä, mitä ostaisi Lanalle syntymäpäivälahjaksi. Lex saa huonoja uutisia terveydentilastaan ja palkkaa paikallisen meteoriittitieteilijän tutkimaan meteoriittien vaikutusta ihmisiin.
Hermokimppu
right|thumb|250px|Earl